CELEX: 52018JC0026
Language: sl
Date: 2018-11-13
Title: Skupni predlog SKLEP SVETA o stališču, ki naj ga Evropska unija zavzame v Skupnem odboru, ustanovljenem na podlagi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani, o podaljšanju akcijskega načrta EU in Palestinske oblasti

EVROPSKA KOMISIJA
            Bruselj, 13.11.2018
            JOIN(2018) 26 final
            2018/0382(NLE)
            Skupni predlog
            SKLEP SVETA
            o stališču, ki naj ga Evropska unija zavzame v Skupnem odboru, ustanovljenem na podlagi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani, o podaljšanju akcijskega načrta EU in Palestinske oblasti
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču Unije v okviru Skupnega odbora, ustanovljenega z Začasnim evro-mediteranskim pridružitvenim sporazumom o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani (v nadaljnjem besedilu: Začasni pridružitveni sporazum), glede sprejetja sklepa o podaljšanju akcijskega načrta EU in Palestinske oblasti.
            
            
               2.Ozadje predloga
            
            
               2.1.Začasni pridružitveni sporazum
            
            
               Začasni pridružitveni sporazum o trgovini in sodelovanju je bil podpisan 24. februarja 1997 in je začel veljati 1. julija 1997. Začasni pridružitveni sporazum je pravna podlaga za dvostranske odnose med EU in Palestinsko oblastjo. Sporazum omogoča dostop brez dajatev do trgov EU za industrijsko blago iz Palestine ter postopno opustitev tarif na izvoz EU v Palestino v obdobju petih let. Cilji Sporazuma so: 
            
            
               –zagotoviti ustrezen okvir za celovit dialog, ki omogoča razvoj tesnih odnosov med pogodbenicama,
            
            
               –vzpostaviti razmere za postopno liberalizacijo trgovine,
            
            
               –z dialogom in sodelovanjem pospeševati razvoj uravnoteženih gospodarskih in socialnih odnosov med pogodbenicama,
            
            
               –prispevati k socialnemu in gospodarskemu razvoju Zahodnega brega in Gaze,
            
            
               –spodbujati regionalno sodelovanje z namenom utrditve mirnega sožitja ter gospodarske in socialne stabilnosti,
            
            
               –spodbujati sodelovanje na drugih področjih, ki so v vzajemnem interesu.
            
            
               2.2.Skupni odbor
            
            
               Začasni pridružitveni sporazum ustanavlja Skupni odbor, ki je pooblaščen je za sprejemanje odločitev v primerih, navedenih v Sporazumu, kot tudi v drugih primerih, ko je to potrebno za namen doseganja v Sporazumu določenih ciljev. Sklepi so za pogodbenici zavezujoči. Skupni odbor lahko prav tako oblikuje priporočila za doseganje skupnih ciljev in pravilno delovanje Sporazuma. EU in Palestinska oblast v skladu s pogoji, opredeljenimi v poslovniku, izmenično predsedujeta Skupnemu odboru. Skupni odbor se na pobudo svojega predsednika sestane vsaj enkrat letno, in takrat, ko to zahtevajo okoliščine.
            
            
            
               2.3.Predvideni akt Skupnega odbora
            
            
               Skupni odbor sprejme priporočilo glede podaljšanja akcijskega načrta EU in Palestinske oblasti (v nadaljnjem besedilu: predvideni akt). V skladu s členom 10 poslovnika Skupnega odbora bo priporočilo sprejeto s pisnim postopkom.
            
            
               Namen predvidenega akta je podaljšati veljavnost akcijskega načrta EU in Palestinske oblasti za tri leta, da se zagotovi nadaljevanje sodelovanja med pogodbenicama. Če bi bilo potrebno nadaljnje podaljšanje, bi bilo treba Komisijo in visokega predstavnika pooblastiti za podaljšanje akcijskega načrta za dodatno obdobje treh let, ne da bi bil potreben nov sklep Sveta o stališču, ki ga Evropska unija zavzame v Skupnem odboru.
            
            
               3.Stališče, ki se zavzame v imenu Unije
            
         
         
            
               Stališče, ki ga Evropska unija zavzame v Skupnem odboru, ustanovljenem na podlagi Začasnega pridružitvenega sporazuma, o sprejetju priporočila o triletnem podaljšanju akcijskega načrta EU in Palestinske oblasti, temelji na besedilu sklepa, priloženega temu sklepu. 
            
            
               Obe pogodbenici sta večkrat potrdili bogastvo in dinamičnost odnosov med Evropsko unijo in Palestinsko oblastjo ter odločno zavezanost k nadaljnjemu razvoju teh odnosov na vseh področjih skupnega interesa. 
            
            
               Podaljšanje akcijskega načrta EU in Palestinske oblasti je zato v interesu pogodbenic.
            
            
            
               3.1.Postopkovna pravna podlaga 
            
            
               3.1.1.Načela
            
            
               V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, s katerimi se ureja zadevni organ. Vključuje tudi instrumente, ki nimajo zavezujočega učinka v mednarodnem pravu, vendar lahko „odločilno [vplivajo] na vsebino ureditve, ki jo zakonodajalec Unije sprejme“
                  1
               .
            
            
               3.1.2.Uporaba v obravnavanem primeru
            
            
               Skupni odbor je organ, ustanovljen s sporazumom, in sicer z Začasnim pridružitvenem sporazumom.
            
            
               Akt, k sprejetju katerega je Skupni odbor pozvan, je akt s pravnim učinkom. Predvideni akt ima pravne učinke, saj bo podaljšal veljavnost sedanjega akcijskega načrta EU in Palestinske oblasti za tri leta. 
            
            
               Postopkovna pravna podlaga za predlagani sklep je zato člen 218(9) PDEU.
            
            
               3.2.Materialna pravna podlaga
            
            
               3.2.1.Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zavzame stališče. Če ima predvideni akt dva cilja ali elementa in če je eden od teh ciljev ali elementov prepoznaven kot glavni, drugi pa kot postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               3.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na sodelovanje s tretjo državo v okviru pridružitvenega sporazuma in evropske sosedske politike.
            
            
               Materialna pravna podlaga za predlagani sklep je torej člen 217 PDEU.
            
            
            
               3.3.Zaključek
            
         
         
            
               Pravna podlaga predlaganega sklepa bi moral biti člen 217 v povezavi s členom 218(9) PDEU.
            
            
               4.Objava predvidenega akta
            
            
               Ker bo akt Skupnega odbora spremenil trajanje akcijskega načrta EU in Palestinske oblasti, je primerno, da se ga po sprejetju objavi v Uradnem listu Evropske unije v skladu s poslovnikom Skupnega odbora EU in Palestinske oblasti.
            
            
               2018/0382 (NLE)
            
            
               Skupni predlog
            
            
               SKLEP SVETA
            
            
               o stališču, ki naj ga Evropska unija zavzame v Skupnem odboru, ustanovljenem na podlagi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani, o podaljšanju akcijskega načrta EU in Palestinske oblasti
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
            
            
               ob upoštevanju predloga Evropske komisije in visokega predstavnika Unije za zunanje zadeve in varnostno politiko (v nadaljnjem besedilu: visoki predstavnik),
            
            
               ob upoštevanju naslednjega:
            
            
               (1)Začasni evro-mediteranski pridružitveni sporazum o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani (v nadaljnjem besedilu: Začasni pridružitveni sporazum) je bil podpisan 24. februarja 1997 in je začel veljati 1. julija 1997.
            
            
               (2)Pogodbenici se strinjata, da sedanji akcijski načrt še naprej odraža privilegirano partnerstvo med EU in Palestinsko oblastjo ter podpira izvajanje Začasnega pridružitvenega sporazuma.
            
            
               (3)V skladu s členom 63 Začasnega pridružitvenega sporazuma lahko Skupni odbor sprejema sklepe in daje ustrezna priporočila.
            
            
               (4)Skupni odbor sprejme priporočilo o podaljšanju akcijskega načrta EU in Palestinske oblasti za tri leta s pisnim postopkom.
            
            
               (5)Primerno je, da se določi stališče, ki se zavzame v imenu Unije v Začasnem pridružitvenem sporazumu, saj bo priporočilo imelo pravne učinke.
            
            
               (6)Komisijo in visokega predstavnika bi bilo treba pooblastiti za podaljšanje akcijskega načrta za obdobje nadaljnjih treh let, če bi se izkazalo za potrebno.
            
            
               (7)Podaljšanje akcijskega načrta za tri leta bo pogodbenicama omogočilo, da nadaljujeta sodelovanje v prihodnjih letih – 
            
            
               SPREJEL NASLEDNJI SKLEP:
            
            
               Člen 1
            
         
         
            
               Stališče Unije v Skupnem odboru, ustanovljenem na podlagi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani, o podaljšanju akcijskega načrta EU in Palestinske oblasti temelji na osnutku priporočila Skupnega odbora, priloženega k temu sklepu.
            
            
            
               Člen 2
            
            
               Komisija in visoki predstavnik sta pooblaščena za podaljšanje akcijskega načrta za obdobje nadaljnjih treh let, če bi se izkazalo za potrebno.
            
            
            
               Člen 3
            
            
               Ta sklep je naslovljen na Komisijo in na visokega predstavnika.
            
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sodba Sodišča z dne 7. oktobra 2014, Nemčija proti Svetu, zadeva C-399/12, ECLI:EU:C:2014:2258, točke 61 do 64. 
               
            
      
    ---documentbreak--- 
      
         
               EVROPSKA KOMISIJA
            Bruselj, 13.11.2018
            JOIN(2018) 26 final
            skupnemu predlogu
            PRILOGA
            k
            SKLEP SVETA
            o stališču, ki naj ga Evropska unija zavzame v Skupnem odboru, ustanovljenem na podlagi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani, o podaljšanju akcijskega načrta EU in Palestinske oblasti
            
               
         
         
            
               PRILOGA
               
                  PRIPOROČILO št. xxx SKUPNEGA ODBORA EU-PLO o odobritvi podaljšanja akcijskega načrta EU in Palestinske oblasti [XXX 2018]
            
            
            
            
            
               SKUPNI ODBOR – 
            
            
               ob upoštevanju Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani (v nadaljnjem besedilu: Začasni pridružitveni sporazum), 
            
            
            
               ob upoštevanju naslednjega:
            
            
            
               (1)Začasni evro-mediteranski pridružitveni sporazum o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani (v nadaljnjem besedilu: Začasni pridružitveni sporazum) je bil podpisan 24. februarja 1997 in je začel veljati 1. julija 1997.
            
            
               (2)V skladu s členom 63 Začasnega pridružitvenega sporazuma lahko Skupni odbor sprejema sklepe in daje ustrezna priporočila.
            
            
               (3)Člen 10 poslovnika Skupnega odbora določa možnost sprejemanja odločitev s pisnim postopkom med sejami, če se pogodbenici s tem strinjata.
            
            
               (4)Podaljšanje akcijskega načrta EU in Palestinske oblasti za tri leta bo pogodbenicama omogočilo, da nadaljujeta sodelovanje v prihodnjih letih –
            
            
            
               PRIPOROČA:
            
            
               Člen 1
            
            
               Skupni odbor po pisnem postopku priporoča podaljšanje akcijskega načrta EU in Palestinske oblasti za tri leta od dneva sprejetja podaljšanja.
            
            
            
               V  xx,  [xxxxx 2018].
            
         
         
            
            
               Za Skupni odbor EU in Palestinske oblasti
            
            
               Predsednik
            
            
               ***